runetrust/blame-folketinget-dk huggingface dataset:
Poul Qvist Jørgensen (S), 2004-04-23:
Tak for svaret.
Jeg vil ikke her begive mig ud i en diskussion om, hvorvidt bibliotekerne skal være bogmuseer eller skal opfylde de lovgivningsmæssige krav, der er opstillet i den bibliotekslov, vi har.
Jeg noterer, at fru Ester Larsens svar jo i virkeligheden illustrerer noget med en grøftekørsel.
Kl. 9.35 Så sagde fru Ester Larsen før, at oppositionen forsøgte
at lave sprækker mellem Venstre og De Konservative, mellem regeringspartierne.
Jeg vil ikke prøve på at lave de der sprækker, men bare spørge Venstres ordfører, om hun er enig med partiet Venstres EU-kandidat, der har peget på nogle absolutte vanskeligheder i det afsnit, der handler om kultur i hele landet. Er der en sprække i Venstre?
Ester Larsen (V), 2004-04-23:
Sigtelinjer er et arbejdsredskab, som giver nogle pejlinger ud over det store, samlede kulturområde.
Det er ikke en detaljeret gennemgang af alle tanker, initiativer og udviklingstendenser, som findes samlet på kulturområdet. Nu kan jeg høre, at hr. Poul Qvist Jørgensen bekymrer sig om faldet i bogindkøb på bibliotekerne, og jeg kan hilse og sige, at den bekymring deler Venstre til fulde.
Derfor er vi meget tilfredse med, at der nu kommer et initiativ, hvor man som et forsøg vil give særlige midler til at styrke bibliotekernes indkøb af nyudkomne bøger. Bibliotekerne er meget centrale kulturinstitutioner i vores land, og derfor skal vi vogte over, at de fortsat er bogsteder, at det er her, man kan få del i den litterære kulturarv og i samtidens litteratur.
Så bibliotekerne er centrale.
Ole Sohn (SF), 2004-04-23:
Det er blot et enkelt opfølgende spørgsmål på den debat, der har været om medierne
Fru Louise Frevert siger, at disse sigtelinjer er det bedste, der er sket for kulturen, og det kan ingen være uenig i.
Vil fru Louise Frevert garantere det på Dansk Folkepartis vegne?
Louise Frevert (DF), 2004-04-23:
Nu ved hr. Ole Sohn jo godt, at det er meget farligt at stille garantier her fra talerstolen, specielt når man er i forlig med ikke alene regeringen, men også med andre partier.
Lad mig sige det på den måde.
Som jeg sagde tidligere, og som jeg gerne vil gentage, kører der en statsstøttesag i EU-Kommissionen.
Den skal være færdig, men hvis den ikke er færdig inden sommeren, vil der komme tiltag til salg af TV 2, og så tager vi stilling ud fra det.
Ester Larsen (V), 2004-04-23:
Jeg gentager, at regeringen til værn for det frie ord, den frie tanke og meningsudveksling har sikret et millionbeløb præcis til kulturelle tidsskrifter og blade.
Puljen eksisterer på finansloven, og det er et meget centralt sted at være placeret.
Udmøntningen må afvente, men pengene er der.
Louise Frevert (DF), 2004-04-23:
Hr. Ole Sohn har stillet et meget enkelt spørgsmål, og jeg vil også give et forholdsvis enkelt svar.
Det synes jeg må være et tilstrækkeligt svar, og jeg har også tidligere redegjort for, hvordan den fremtidige situation for TV 2 vil blive.
Naser Khader (RV), 2004-04-23:
Ærlig talt, jeg forstod ikke spørgsmålet.
Flemming Damgaard Larsen (V), 2004-04-23:
Jeg vil gerne spørge hr. Naser Khader med hensyn til der, hvor der i forslaget til vedtagelse står, at der tages nogle kulturpolitiske tiltag, der kan give vækstlagene bedre økonomiske vilkår, Hvad er det for nogle bedre vilkår, der
skal skabes?
Hvor mange kroner taler vi om i det hele taget?
Naser Khader (RV), 2004-04-23:
Det er inden for den ramme, vi har i dag.
Men det, vi godt kunne tænke os med hensyn til public service, er, at vi får sådan et public service-eftersyn på både radio- og tv-området.
Vi vil gerne have undersøgt, om betingelserne er klare nok for alle institutioner, og om de er dækkende og relevante, om de bliver overholdt, og hvordan vi sikrer os, at de bliver overholdt.
Det kunne vi egentlig godt tænke os at man ser på.
Ester Larsen (V), 2004-04-23:
Jeg vil gerne fortsætte der, hvor fru Carina Christensen blev stoppet.
Når De Radikale ønsker at styrke public service-medierne, skal det så ske inden for den licensramme, vi kender, med nogle mere skrappe krav til indholdet, eller betyder det, at man skal have stillet flere licensmidler til rådighed?
Naser Khader (RV), 2004-04-23:
Et eksempel på, hvor det nærmer sig grænsen, er hele den sag, der handler om PEN.
Det er et konkret eksempel.
Ester Larsen (V), 2004-04-23:
I forslaget til vedtagelse står hr. Naser Khader bag, at man ønsker at udtrykke respekt for armslængdeprincippet.
Det gør vi alle.
Men når man opfordrer til en respekt, så må det jo bero på, at der er nogle eksempler på, hvor man ikke har respekteret.
Jeg vil gerne have sådanne eksempler.
Naser Khader (RV), 2004-04-23:
Jeg forstod ikke spørgsmålet.
Carina Christensen (KF), 2004-04-23:
Et andet sted skriver I, at I vil arbejde for en styrkelse af de danske public service-medier.
Det synes jeg gerne, vi vil have uddybet.
Hr. Naser Khader var lidt inde på det i sin ordførertale, men jeg vil da meget gerne høre, hvor høj en licens De Radikale er villige til at acceptere?
Flemming Damgaard Larsen (V), 2004-04-23:
Jeg henviste til, at der i næstsidste pind i forslaget til vedtagelse står, at der skal tages nogle kulturpolitiske tiltag, der kan give vækstlagene bedre økonomiske vilkår.
Så spørger jeg: Hvad handler det om helt konkret?
Og hvor store midler er det, der skal forøges med?
Naser Khader (RV), 2004-04-23:
Eksempelvis på teaterområdet, som jeg ikke nåede at komme ind på.
Der havde vi med på vores finanslov et forslag om at støtte vækstlaget med 10 mio. kr., når det drejer sig om teaterområdet.
Det er et eksempel på det.
Carina Christensen (KF), 2004-04-23:
Jeg vil gerne tage udgangspunkt i det her forslag til vedtagelse, hvor hr. Naser Khader jo er medforslagsstiller.
Der står, at man ønsker at tage kulturpolitiske tiltag, der kan give vækstlagene bedre økonomiske vilkår.
Jeg vil da meget gerne høre lidt mere om de her nye kulturpolitiske tiltag.
Er det eneste bud, I har, at øge den offentlige kulturstøtte, eller har I et alternativt bud?
Ole Sohn (SF), 2004-04-23:
Jo, men det, jeg prøvede at skitsere, er, at når man går ind bag de pæne ord og skal se, hvad det så er, regeringen har gjort, når de har omsat de pæne ord - det er jo ikke første gang, regeringen kommer med pæne ord - så er det, at man under dække af det tilsyneladende meget fornuftige, at man ikke skal have smagsdommere, så skærer ned i støtten.
Så etablerer man i øvrigt nye smagsdommere.
Det gør enhver regering, og det gør den her regering også, det er bare nogle andre.
Så siger de, at man ikke må støtte middelmådigheden.
Vi kan ikke få at vide, hvad middelmådighed er.
Ja, det betyder selvfølgelig, at der færre penge til kunsten, og derfor er der færre, der kan søge.
Det er jo regulært nok
, men når man går ned bag ordene, så er det ikke nok, at man siger, at man har nogle initiativer, man skal også måles på sine handlinger, og det er her, jeg mener, at regeringen dumper.
Carina Christensen (KF), 2004-04-23:
Så vil jeg bare lige gøre opmærksom på - det kunne jo være, at hr. Ole Sohn måske ville kigge i sigtelinjerne en gang til - at der under hvert afsnit er en faktaboks, hvor der så står: Nye initiativer på vej - kolon, og så er der nævnt alle de nye initiativer.
Så der er masser af nye initiativer, kan jeg betro hr. Ole Sohn, i sigtelinjerne.
Naser Khader (RV), 2004-04-23:
Jamen de forskellige partier, der står bag denne vedtagelse, har forskellige præferencer.
Jeg nævnte tidligere i mit svar til fru Carina Christensen, at vækstlaget på teaterområdet er et godt eksempel.
Flemming Damgaard Larsen (V), 2004-04-23:
Vil det sige, at hele Det Radikale Venstres kulturpolitiske program er 10 mio. kr. ekstra til teaterområdet?
Ole Sohn (SF), 2004-04-23:
Det var i hvert fald et meget klart ikkesvar.
Fru Louise Frevert har tidligere sagt, at Berlusconi ikke må købe TV2, og at Murdoch ikke må købe det, og så spørger jeg bare stilfærdigt, om Dansk Folkeparti er enig i indholdet - det er Dansk Folkeparti sikkert - og også i ordene om monopoler i »Kulturpolitikkens sigtelinjer«.
Kan vi ikke få et klart svar på det, for det er sådan set ret væsentligt?
På radiosiden solgte man jo en kanal til et monopol, som helt åbenlyst ikke har levet op til forventningerne - ikke engang til regeringens egne forventninger - så for at forebygge en lignende fejl synes
jeg, det er et meget enkelt spørgsmål, om man kan få Dansk Folkeparti til bekræfte: Ingen monopoler kommer i nærheden af TV 2, uanset om det et dansk eller udenlandsk monopolforetagende.
Brian Mikkelsen (KF), 2004-04-23:
Middelmådighed er den midterlinje, som vi jo ellers er så gode til i Danmark, hvor man følger mainstream og blot laver noget, som er nogenlunde.
Men det er sådan, synes jeg, og synes regeringen, at når man giver kulturpenge, så skal det være til noget, som er kvalitativt anderledes end det middelmådige.
Det er jo hele tiden et spørgsmål om prioritering.
Kulturpolitik for denne regering er et opgør med værdirelativismen, er et opgør med den tro på, at alt er lige godt.
Det er et opgør med den tro på, at blot fordi man kalder sig selv kunstner, så er man kunstner.
Derfor handler det om en benhård prioritering af de midler, vi har til rådighed, ud fra den betragtning, at vi vil fremme talentudvikling, og at vi vil gøre noget for de mennesker, som virkelig betyder noget kunstnerisk for det danske samfund.
Så det er et opgør med middelmådigheden.
Ole Sohn (SF), 2004-04-23:
Jeg er helt med på, at der er en pulje til frie midler i Kunstrådet, men det var argumentationen om, at staten mindsker sit økonomiske engagement i kulturlivet og så tror, at man kan få mere rum til det spektakulære.
Selvfølgelig kan
Man er nødt til at måle det på handlinger.
Det er derfor, der er en vis divergens mellem de runde ord og handlinger, og det har jeg så fået bekræftet der er.
Til gengæld har jeg ikke fået svar på den anden del af spørgsmålet: Hvad er middelmådighed?
Brian Mikkelsen (KF), 2004-04-23:
Med hensyn til kommentarerne om bladportoen er jeg enig med SF's ordfører i, at det jo ikke rigtig har noget med de kulturpolitiske sigtelinjer at gøre, og derfor kan jeg da kun give SF's ordfører ret i, at det jo ikke er en debat, der hører hjemme her.
Debatten om afskaffelsen af puljen må man tage med trafikministeren, og hvis man vil have nogle andre kriterier for puljen, så er man velkommen til at tage den med undertegnede som kulturminister.
Med hensyn til det spektakulære så handler det jo om det spektakulære, kvalitative, nyorientering og nybruddet.
Det er der plads til.
En af årsagerne til, at vi har de 40 mio. kr. i Kunstrådet,
er jo, at vi vil give plads til noget, som bryder grænserne ned, og en af årsagerne til, at SF også er med i den aftale, er, at vi giver plads til, at det ikke var de traditionelle fire forskellige bokse, vi delte kulturen op i, men at man også som kunstner kunne bryde over de ting og lave nogle spektakulære ting, som gik på tværs af musik, billedkunst osv.
Det har man så også mulighed for med den nye lov om Kunststyrelse og Kunstråd, hvor man har en fri pulje, som man kan bruge til de ting.
Ole Sohn (SF), 2004-04-23:
Jeg er enig i, at spørgsmålet om portostøtten måske ikke er et hjørne af det kulturpolitiske sigte, men jeg er nødt til lige at gøre en enkelt bemærkning til det, for når ministeren siger, at det er op til Post Danmark selv, så er det ikke korrekt.
Staten er hovedaktionær i Post Danmark, og staten har hidtil haft den opfattelse, at der skulle laves en ordning, sådan at Post Danmark bragte blade ud til en fair pris, en støttet pris.
Det har man vidst hele tiden, og man har også kendt konsekvensen af, at man ophævede den statslige del af støtten, nemlig at så var Post Danmark heller ikke forpligtet længere.
Så man har kendt de fulde konsekvenser af det.
Bare vi er enige om dét.
Til gengæld synes regeringen, at det er fint, at de store supermarkedskæder kan få statsstøtte til at udgive reklametryksager.
Det er jo altså sådan set et meget fint billede på nogle forskellige politiske holdninger.
Det var sådan set ikke mit spørgsmål, det går i en helt anden retning.
Jeg vil gerne have ministeren til at svare på: Når man nu siger fra regeringens side, at man vil støtte det spektakulære, hvad er så grunden til, at man nedlagde udviklingsfonden, som netop støttede det spektakulære? Jeg vil også gerne have ministeren til lidt nærmere at begrunde: Hvad er middelmådighed?
Brian Mikkelsen (KF), 2004-04-23:
Det er godt, at vi har indignerede og engagerede folketingsmedlemmer.
For at slå det fuldstændig krystalklart fast, så er regeringen af den opfattelse, at det er en rigtig god idé at fjerne portostøtten.
Det er en rigtig god idé, for når man har et foreningsblad, så udgiver man sine egne blade, og man finansierer selv udgivelsen af de blade.
Så har vi af kulturelle hensyn valgt at lave en pulje for at støtte udgivelsen af nogle bestemte kategoriblade.
At man i Trafikministeriet havde en pulje, og at man valgte at fjerne den pulje, er en beslutning, jeg støtter som regeringsmedlem, og hele regeringen bakker selvfølgelig op om trafikministerens beslutning.
Hvad Post Danmark så laver bagefter, og hvordan de driver deres forretning, er det jo op til Post Danmark selv at afgøre.
Det er heldigvis ikke op til os som folketingsmedlemmer at afgøre, hvordan de driver forretning, det er de bedre til, end vi er.
Keld Albrechtsen (EL), 2004-04-23:
Jeg må sige, at hvis man ikke vidste det, så er det jo en renlivet skandale.
Man vedtager altså dramatiske konsekvenser for alle bladene uden overhovedet at vide, hvad det er, man foretager sig.
Det vil jeg sige at jeg har meget svært ved at forestille mig.
Men den anden mulighed er jo også ganske alvorlig.
Det er den mulighed, at man godt vidste det, men at ministeren står her og siger til Folketinget, at man ikke vidste det.
Det er jo derfor, jeg sagde det med ministeransvarlighedsloven, kan jeg sige til ministeren.
Så må vi jo bare konstatere, at ministeren er fuldstændig på herrens mark, når det gælder salget af TV 2, og hvem der kan få lov til at købe.
Nu er han helt ude af stand til at svare
Hvorfor er han ude af stand til at svare?
Det er lige præcis, fordi han ikke kan sikre sig imod, at Berlusconi køber TV 2, han ikke kan sikre sig imod, at Murdoch køber TV 2, for hvis han forsøger det gennem listige formuleringer i udbudsmaterialet, så vil det være i strid med EU-retten.
Derfor er ministeren ved at bortskænke TV 2 til kræfter i udlandet, som vi jo alle sammen helst vil være fri for at se yderligere tage magten over det danske mediemarked.
Det har vi også fået afklaret i dag, og også på det punkt vil jeg spørge ministeren: Kan vi få en grundig redegørelse for: Hvem må, og hvem må ikke få lov til at købe TV 2?
Brian Mikkelsen (KF), 2004-04-23:
Det ville jo være rart at vide for hr. Keld Albrechtsen, hvad jeg vidste, og hvad jeg ikke vidste.
Hr. Keld Albrechtsen er velkommen til at komme ind i min hjerne og granske den på et tidspunkt.
Men jeg kan betro hr. Keld Albrechtsen, at det var en lovgivning, som foregik i et andet ministerium, nemlig i Trafikministeriet.
Derfor var vi ikke involveret i den sag i Kulturministeriet, så mit vidensniveau var ikke så højt som det, hr. Keld Albrechtsen antyder nu her.
Det, som jeg kan henholde mig til som kulturminister, er den pulje, der er under Biblioteksstyrelsen og som hører til i Kulturministeriet, på et par og tredive mio. kr., hvor vi har som mål at kunne give næsten det samme tilskud til en kategori af foreningsblade, som der var før.
Så den debat er jo gået helt ud af proportion.
Man mister, kunne jeg forstå på en af ordførerne også i dag, helt op til 400 mio. kr.
Jeg vil lige minde om, at på finansloven - nu har jeg ikke lige sagen her, for som sagt hører den ikke til kulturministerens område - sparede man i Trafikministeriet
180-190 mio. kr. på det her, nemlig ud fra en retlinet ideologisk tankegang om, at hvis man udgiver et blad, så skal man selvfølgelig selv betale portoen for det
Det er jo bl.a. derfor, at man er medlem af en forening.
Keld Albrechtsen (EL), 2004-04-23:
Jeg vil gerne spørge ministeren, om ministeren, dengang man vedtog at fjerne portostøtten, var klar over, at det ville få den følgevirkning, at taksterne så ville blive forhøjet med et meget stort yderligere beløb som følge af beslutninger i Post Danmark.
Mit spørgsmål til ministeren er - og nu vil jeg bede ministeren svare, vel vidende at ministeren har et ministeransvar over for Folketinget: Vidste ministeren eller vidste ministeren ikke dengang, hvad der ville ske med taksterne?
Det er et meget afgørende spørgsmål.
For ministeren var jo ude i det rene hykleri med, at det var alle mulige andre, der havde truffet nogle onde beslutninger henne i Post Danmark.
Jeg vil være meget interesseret i at høre ministerens svar på det spørgsmål.
Og så vil jeg bare bede ministeren besvare det enkle spørgsmål: Hvem kan og hvem kan ikke købe TV 2?
Naser Khader (RV), 2004-04-23:
Rammerne ligger lavere i forhold til hvad?
De rammer, der er i dag, er gode nok.
Vi har ikke ønske om at forhøje licensen.
Det har vi ikke sagt eller udtrykt nogen steder.
Eyvind Vesselbo (V), 2004-04-23:
Grunden til, at jeg spørger, er at få Det Radikale Venstres syn på den her sag, for de rammer, der ligger i dag, er jo lavere.
Derfor kunne jeg godt tænke mig at få hr. Naser Khaders svar på det her.
Naser Khader (RV), 2004-04-23:
Licensen skal holdes inden for de rammer, der er i dag.
Men hvis TV 2 skal udbygge deres programmer, og hvis de har behov for kapital, mere kapital, så kan de faktisk gøre det inden for rammerne i dag.
Der er intet, der hindrer TV 2 i at samarbejde med virksomheder i dag, hvis de har behov for risikovillig kapital.
Så jeg forstår ikke, hvorfor man skal gå ind på en diskussion om licens her.
De kan gøre det på nuværende tidspunkt på anden måde.
Eyvind Vesselbo (V), 2004-04-23:
Ja, skal man forstå det sådan, at TV 2 ikke må lave quizprogrammer og underholdningsprogrammer?
Det var mit ene spørgsmål.
Det andet spørgsmål var det, som fru Carina Christensen stillede, nemlig hvor høj licens De Radikale vil være med til at acceptere, der betales?
Naser Khader (RV), 2004-04-23:
Nu bad spørgeren om et konkret eksempel, og det kom jeg med.
Vi kan godt gå hele området igennem, men det kan jeg ikke gøre her fra talerstolen.
Carina Christensen (KF), 2004-04-23:
En anden ting, jeg synes er både god og visionær, er, at man nu siger, at de store kulturinstitutioner, der ligger her i København, vil man have mere ud i landet, så kulturen bliver for alle danskere.
Det synes jeg er positivt og også visionært, at man siger, at de nu skal turnere mere rundt.
En anden ting, vi er meget glade for, er det nye nationale børneteaterensemble, som selvfølgelig skal være på en fast scene her i København, men som også vil komme rundt i hele landet.
Det synes vi er positivt og også visionært og nyt.
Vi har jo armslængdeprincippet, hvor Kunstfonden og Kunstrådet uddeler arbejdslegater osv., men bl.a. i samråd med dem vil vi forklare, at vi ønsker altså, at det virkelig skal sikres, at de, som er utrolig dygtige, får optimale muligheder for at arbejde med deres kunst og udfolde deres talent.
Jeg går ud fra, at man er i stand til at vurdere talentet, eftersom det jo er meget kompetente folk, vi har sat til at gøre det, og jeg går ud fra, at man kan prioritere, når vi siger, at der skal satses på talenterne.
Så tror jeg også, de kan finde talenterne.
Vi må også kigge på de kunstneriske uddannelser.
Vi må se på, hvem vi optager, og sørge for, at det er de bedste, vi optager.
Som det er i dag, kan vi jo se, at nogle steder optages der utrolig mange, og mange af dem går direkte ud i arbejdsløshed og kan slet ikke blive beskæftiget inden for deres kunstområde, og det mener vi faktisk er at gøre folk en bjørnetjeneste.
Naser Khader (RV), 2004-04-23:
Ja, det forstår jeg godt, men hvordan vil man gøre det helt konkret?
Skal det være med resultatkontrakter og handleplaner, eller hvad vil man gøre?
Jeg forstår godt, at man vil støtte de bedste og gøre dem endnu bedre, men hvordan?
Carina Christensen (KF), 2004-04-23:
Jeg vil sige, at vi er meget imod den traditionelle socialdemokratiske kulturpolitik, hvor man bare ønsker at give en lille bitte smule støtte til så mange som muligt.
Vi vil hellere give lidt mere til færre og dermed sikre, at de allerbedste og de største talenter virkelig får mulighed for at udfolde sig i deres kunst.
Det er selvfølgelig en prioritering, men kulturpolitik handler jo også om at prioritere, og vi vil gerne prioritere til fordel for talenterne.
Naser Khader (RV), 2004-04-23:
Fru Carina Christensen siger, at vi skal støtte de bedste af de bedste, og at de bedste skal gøres endnu bedre, og jeg vil spørge helt konkret, hvordan det skal ske. Vil man indføre resultatkontrakter og handleplaner, eller kan kunstnerne få pengene på en anderledes måde?
Og går det ikke ud over mangfoldigheden og de unge talenter?
Hvad vil man gøre for de unge talenter, når man kun vil støtte de bedste af de bedste?
Louise Frevert (DF), 2004-04-23:
Tak til fru Ester Larsen for oplysningen.
Ester Larsen (V), 2004-04-23:
Jeg ønskede ikke at blande mig i diskussionen om sprogbrugen.
Jeg ønskede at benytte min korte bemærkning til at påpege, at fru Mette Frederiksen afgav urigtige oplysninger til Folketinget, da hun sagde, at PEN ikke kunne opnå støtte.
Louise Frevert (DF), 2004-04-23:
Jeg kan sige det meget præcist: Ja, fru Ester Larsen har fuldstændig ret, men det var ikke ligefrem det, diskussionen gik på.
Det var min personlige opfattelse.
Sådan som jeg ser det, er der tale om to forskellige ting.
Det er fuldstændig korrekt, at hvis PEN søger på lige fod med andre ud fra de kriterier, man ønsker der skal søges ud fra, er det helt klart, at PEN kan opnå en bevilling fra puljen.
Men det har jo ikke noget at gøre med, hvad Dansk Folkeparti mener og synes, for det er jo ikke mig, der skal uddelegere pengene på det tidspunkt, og jeg sidder ikke med ansøgningerne og ser, hvem der indgiver ansøgninger.
Så kan man jo begynde at diskutere, om formålet er korrekt eller ikke korrekt.
Vi er med i en finanslov, vi er med til at sige ja til visse ting, og vi er med til at indgå kompromiser, men det er ikke ensbetydende med, at Dansk Folkeparti ikke kan sige, hvad Dansk Folkeparti mener om ytringsfriheden.
Ester Larsen (V), 2004-04-23:
Jeg vil blot spørge, om fru Louise Frevert kan bekræfte, at det er direkte forkert, når det bliver sagt, at PEN ikke kan opnå støtte.
PEN har ikke fået bevilget den årlige driftsstøtte, som PEN har modtaget i 4 år ud af sin vistnok 80-årige historie.
PEN er berettiget til at søge midler af den pulje som alle andre, men kun til konkrete projekter, ikke til almindelig driftsstøtte.
Louise Frevert (DF), 2004-04-23:
Det, vi diskuterer, er bl.a. ytringsfriheden, og det er en af de kæpheste, fru Mette Frederiksen har, fordi der åbenbart er
et stærkt behov for at formulere sig retorisk på alle mulige måder hos fru Mette Frederiksen, lige så vel som det er tilfældet for undertegnede.
Når man har en stærk og kulørfyldt sprogbrug, er det klart, at man også kan komme i clinch med ytringsfriheden nogle gange, men det gør hverken fru Mette Frederiksen eller undertegnede åbenbart.
Derfor ...
Selvfølgelig står vi ved de synspunkter, vi har.
Jeg har stor forståelse for fru Mette Frederiksens spørgsmål, men er det ikke meget søgt at begynde at drage sådanne personlige spørgsmål ind i en diskussion, som drejer sig om regeringens kulturpolitiske sigtelinjer?
Vi er jo ikke gift med regeringen, hverken i dette eller andre tilfælde. Dansk Folkeparti er et selvstændigt parti, som har sin egen ideologi og sine egne meninger, men der kan tit være sammenfaldende meninger og sympati for de samme ting, så vi synes, vi kan være med til at gøre det bedre for Danmark, specielt på kulturområdet, og vi er da glade for at kunne bidrage til det.
Jeg mener virkelig, fru Mette Frederiksen er lidt ude på et sidespor, når hun vil begynde at diskutere specifikke sager, når det faktisk er den overordnede politik, vi skal diskutere her.
Men jeg har svaret konkret: Ja, vi står ved, hvad vi har sagt.